**Upute suradnicima časopisa *Cleuna***

*Cleuna* je časopis Franjevačkoga muzeja i galerije Gorica − Livno u kojem se objavljuju stručni i znanstveni rukopisi iz područja **arheologije, etnologije, umjetnosti, povijesti umjetnosti, povijesti i bibliografije**.

Rukopisi se predaju na **hrvatskome, bosanskome, srpskome ili engleskome jeziku, latiničnim pismom.**

Rukopisi se šalju u digitalnom obliku (uz obvezan ispis), na adresu Uredništva (Franjevački muzej i galerija Gorica − Livno, Gorička cesta b. b., 80101 Livno, BiH), ili na e-adresu [*info@fmgg-livno.com*](mailto:info@fmgg-livno.com)

Dospjeli rukopisi idu na anonimni recenzentski postupak. Ako Uredništvo smatra da se rukopis tematikom ne uklapa u profil časopisa ili ne ispunjava kriterije, može ga, prije postupka recenzije, odbiti uz primjereno obrazloženje. Nakon recenzentskog ocjenjivanja autori su dužni unijeti promjene u tekst prema prijedlozima recenzenata, u suprotnome Uredništvo odlučuje o prihvaćanju ili odbijanju rada.

Rukopisi trebaju biti prilagođeni parametrima časopisa *Cleuna*, u suprotnome se šalju autorima na doradu. Predaju se kao *Wordov* dokument, pišu se fontom *Times New Roman* veličine slova 12 i proredom 1,5. Slikovni prilozi šalju se zasebno. Opseg rukopisa, uključujući i bibliografske bilješke, trebao bi iznositi do 32 autorske kartice.

Dospjeli radovi obvezatno moraju sadržavati:

1. Z**aglavlje** mora sadržavati: naslov teksta, ime i prezime autora, naziv ustanove i njezinu adresu te autorovu e-adresu; zaglavlje se piše malim slovima, osim početnih slova.
2. **Apstrakt** opsega 150-200 riječi nalazi se između zaglavlja i teksta i piše se u trećem licu *kurzivom*, na jeziku teksta. Na dnu apstrakta navode se ključne riječi (5-10) također pisane kurzivom.
3. **Literatura** se u skraćenu obliku (prezime autora, godina izdanja, podatci o stranicama i slikovnim prilozima) navodi ispod teksta, na dnu stranice: Belošević, 1968, 35, sl. 8.
4. **Bilješke** se također navode na dnu stranice, ispod teksta (dodatna tumačenja, zahvale i sl.), pišu se u proredu 1,5 fontom *Times New Roman* veličine 10.
5. **Citati** unutar teksta pišu se *kurzivom*.

U rukopisu treba naznačiti mjesta na koja bi se trebali smjestiti slikovni prilozi (sl. 1.)

Nakon teksta slijede kratice i popis literature (cjelovito navođenje literature).

**Kratice** se pišu po principu:

VAMZ Vjesnik Arheološkog muzeja u Zagrebu, 3. ser., Zagreb

PJZ Praistorija jugoslavenskih zemalja, Sarajevo

**Popis literature** navodi se abecedno i kronološki.

Navode se prezime autora i godina izdanja, a zatim u novom retku potpuni podatci: inicijal imena autora i prezime autora, naslov članka ili knjige (*kurzivom*), podatci o časopisu, mjesto i godina izdanja, kod članaka u časopisu, knjizi ili zborniku navode se stranice pojedinog članka. Izdavač se ne navodi. Uvijek se navodi izvorno ime mjesta izdanja: Wien (ne Beč). Kraćenje naziva časopisa treba izbjegavati. Kratiti nazive samo onih časopisa koji se u popisu literature javljaju učestalo.

**Sažetak** slijedi iza popisa literature, od jedne do tri kartice teksta s ključnim riječima. Sažetak se prevodi na engleski jezik, a ako je osnovni tekst na engleskome jeziku, sažetak će biti preveden na hrvatski jezik. Autor može poslati već preveden sažetak i na drugom jeziku (francuskom, njemačkom ili talijanskom). Piše se u istom proredu, fontu i veličini 12.

O prijevodima se brine uredništvo.

**Primjeri citiranja literature ispod teksta i u popisu literature:**

**Knjiga:**

Ispod teksta:

Kavurić, 1999, 89, sl. 103.

U popisu literature:

Kavurić 1999

Kavurić, L. *Hrvatski plakat do 1940*., Zagreb 1999.

**Knjiga s podnaslovom** (dvotočka između naslova i podnaslova):

Vrdoljak 2006

Vrdoljak, M. B. *Plodovi ljubavi i žrtve: prinosi iz povijesti, kulture i arheologije*,Livno 2006.

**Katalog izložbe** (potrebno napomenuti katalog izložbe):

Ispod teksta:

Izložba suvremene hrvatske grafike, 2013, 39,

U popisu literature:

Izložba suvremene hrvatske grafike 2013

*Izložba suvremene hrvatske grafike: Donacija zbirke Biškupić,* katalog izložbe, Livno 2013.

**Članak/poglavlje u knjizi ili zborniku:**

Ispod teksta:

Petricioli, 1990, 17.

U popisu literature:

Petricioli 1990

Petricioli, I. *Od ranog kršćanstva do baroka*, Sjaj zadarskih riznica, Zagreb 1990, 15-28.

**Članak u časopisu:**

Kod časopisa s više serija obvezno se navodi o kojoj je seriji riječ.

Ispod teksta:

Šmalcelj, 2012, 134.

Schneider, 2002, 76.

U popisu literature:

Šmalcelj 2012

Šmalcelj, P. *Kulturni elementi na grobljima sjeverozapadne Bosne*, Starohrvatska prosvjeta, III. ser., 39, Split 2012, 131-170.

Schneider 2002

Schneider, S. *Senjski ljetni karneval*, Etnološka tribina 25, vol. 32, Zagreb 2002, 75-98.

**Dva autora istoga prezimena (**navesti inicijal imena):

J. Belošević, 1968, 35, sl. 8.

**Autori s prezimenom od dviju ili više riječi** (spojnica između prezimena):

Ispod teksta:

Rauter-Plančić, 2004, 54, sl. 125.

U popisu literature:

Rauter-Plančić 2004

Rauter-Plančić, B. *Juraj Plančić*, Zagreb 2004.

**Dva ili više autora** (zarez između):

Ispod teksta:

Cambi, Gamulin, Tonković, 1999, 90.

U popisu literature:

Cambi, Gamulin, Tonković 1990

Cambi, N., Gamulin, A., Tonković, S. *Starokršćanska bazilika u Zmijavcima*, Split − Zmijavci 1999.

**Više bibliografskih jedinica istog autora** (odvaja se točkom sa zarezom, bez ponavljanja prezimena autora):

Mužić, 2008, 22; 2010, 269.

**Više bibliografskih jedinica istoga autora** **s istom godinom izdanja** (uz godine se dodaju mala slova abecede):

Ispod teksta:

Cambi, 2002, 121.

Cambi 2002a, 149.

U popisu literature:

Cambi 2002

Cambi*,* N. *Kiparstvo*, Longae Salonae I, Split 2002, 115-174.

Cambi 2002a

Cambi, N. *O "bazilici bez krova" u episkopalnom kompleksu u Saloni*, Zbornik Tomislava Marasovića, Split 2002, 144-152.

**Dvije ili više bibliografskih jedinica** (odvaja se točkom sa zarezom i treba ih poredati kronološki):

Janković, 1984, 5; Matić, 1999, 3.

**Citiranje bilješke:**

Čoralić, 2000, 139, bilj. 47.

**Rad u tisku ili pripremi:**

Sinobad 2004

Sinobad, M. *Starosna dob žena u vrijeme udaje. Primjer antičke Salone*, Opuscula archaeologica 29 (u tisku)

**Navođenje referentne literature:**

Ispod teksta:

Hrvatska enciklopedija 3, 2000, 109.

U popisu literature:

Hrvatska enciklopedija 2000

*Hrvatska enciklopedija*, 3, Zagreb 2000.

**Novinski članak:**

Ispod teksta:

Majnarić-Pandžić, 2012, 31.

U popisu literature:

Majnarić-Pandžić 2012

Majnarić-Pandžić, N. *Brojna svjedočanstva iz ledenoga doba*, Vijenac (Zagreb), 13. prosinca 2012., god. 20, br. 490-491, 31.

**Novinski članak bez autora**

Ispod teksta:

*Prvo mjesno povrće na prodaju*, Jadranski dnevnik, br. 130, 1935, 4.

U popisu literature:

Jadranski dnevnik 1935

*Prvo mjesno povrće na prodaju*, Jadranski dnevnik, br. 130, god. II., Split, 4. VI. 1935, 4.

**Elektronički izvori:**

http://www.ffzg.hr/arheo/congress (navesti nadnevak zadnje provjere)

**Pristup knjigama i časopisima preko web-stranice:**

Ispod teksta:

Bender-Jorgensen, 1992, 141.

U popisu literature:

Bender-Jorgensen, 1992

[Bender-Jorgensen, L.](Bender-Jorgensen, L. North European Textiles until AD. 1000, Aarhus 1992, https://www.academia.edu/564172/North_European_textiles_until_AD_1000  (6. II. 2014.)) *[North European Textiles until AD. 1000,](Bender-Jorgensen, L. North European Textiles until AD. 1000, Aarhus 1992, https://www.academia.edu/564172/North_European_textiles_until_AD_1000  (6. II. 2014.))* [Aarhus 1992, https://www.academia.edu/564172/North\_European\_textiles\_until\_AD\_1000 (6. II. 2014.)](Bender-Jorgensen, L. North European Textiles until AD. 1000, Aarhus 1992, https://www.academia.edu/564172/North_European_textiles_until_AD_1000  (6. II. 2014.))

**Izvori se navode sa svim pratećim podatcima** (Arhiv…, kutija, mapa, svezak, inv. broj,...)

**Slikovni prilozi** (fotografije, crteži, karte, tablice) šalju se odvojeno od teksta, kao posebna datoteka. Moraju biti snimljeni u formatu *jpeg* ili *tif*. Minimalna rezolucija za crteže iznosi 600 dpi, za fotografije i karte 300 dpi. **Rukopisi sa slikovnim prilozima umetnutim u Wordovu datoteku ne će se prihvatiti.**

Podatci o prilozima (redni broj pod kojim se u tekstu spominju, legende, podatci o autorima) dostavljaju se posebno u Wordu na način:

Sl. 1. Glagoljski rukopis (foto: Z. Alajbeg)

Tabla 1. Perforirane trojagodne naušnice (crtež: Ž. Markov, 2006.)

Ako je slikovni prilog preuzet iz objavljene literature, navodi se njegova bibliografska jedinica:

Sl. 2. Opus incertum (Suić, 1976, 108)

Ako se prikazani predmet čuva u nekoj ustanovi, navodi se ustanova, inv. br. i sl.

Sl. 3. Molba za dobivanje oprosta (AFSG, Žup sp. 23-24, kut. 131/16)

**Citiranje slikovnih priloga koji prate tekst:**

Na priloge u tekstu autor se poziva u zagradama na sljedeći način: slika (sl. 1), tabla (T. 3), tablica (tab. 1), kataloška jedinica (kat. br. 1), karta (karta 3).

Kada autor ukazuje na više detalja istoga priloga: (kat. br. 3, T. 1, 3).

Kada se autor poziva na više predmeta s više priloga odvaja se točkom sa zarezom: ( T. 1, 2-5; T. 2, 7).

**Napomena:** Molimo autore da izbjegavaju uredničke zahvate u tekstu: bez stilova i oblikovanja, različitih fontova, bez uvlaka (ne koristiti tipku *Tab*), paginacije, i sl.

Unaprijed zahvaljujemo na suradnji!

Uredništvo